Näbem Swimming Pool stoht in däm Garte au no dr sogenannti "Quincho", e Art Gartehüüsli wo je nach Budget vom Huusbsitzer unterschiidlich usgstattet isch.  Unsre Quincho isch ca. so gross wie dr Eliane ihri alti Einehalbzimmerwohnig, hett e Kuchi und e Badzimmer und e gigantischi "Parilla", e typisch argentinischi Grillstell (und mit däm macht me denn e Asado). Dä Quincho hett me jetzt zum neue Klassezimmer vo dr Schwizerschuel umfunktioniert - wohrschinlich wägem ideale Ruumduft. Wär dött dinnegsässe isch, schmöckt spöteschtens nach ere Stund sälber wiene Rauchwürschtli - herrlich!